Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19), članka 16. stavka 2. Odluke o ustrojstvu i djelokrugu gradskih upravnih tijela Grada Delnica (SN GD 09/21) te Uredbe o izmjenama Uredbe o klasifikaciji radnih mjesta u lokalnoj i (područnoj) samoupravi koja je stupila na snagu 13. svibnja 2023. godine, na prijedlog na prijedlog službenika ovlaštenog za obavljanje poslova pročelnika Odjela gradske uprave za komunalni sustav, imovinu, promet i zaštitu okoliša Grada Delnica KLASA: 023-01/21-01/09, URBROJ: 2170-6-50-1-23-16 od 17. siječnja 2024. godine gradonačelnica donosi

**ODLUKU** **O IZMJENAMA** **PRAVILNIKA O UNUTARNJEM REDU ODJELA GRADSKE UPRAVE ZA KOMUNALNI SUSTAV, IMOVINU, PROMET I ZAŠTITU OKOLIŠA**

**Članak 1.**

U Sistematizaciji radnih mjesta Pravilnika o unutarnjem redu Odjela gradske uprave za komunalni sustav, imovinu, promet i zaštitu okoliša (SN GD 01/22, 4/22, 6/22, 5/23, 6/23), vrše se izmjene radnog mjesta pod rednim brojem 1. Pročelnik Odjela za komunalni sustav, promet i zaštitu okoliša.

**Članak 2.**

U Sistematizaciji radnih mjesta, naziv Odjela mijenja se i glasi: „Odjel gradske uprave za komunalni sustav, imovinu, promet i zaštitu okoliša.“

**Članak 3.**

Naziv radnog mjesta mijenja se i glasi: „Pročelnik odjela gradske uprave za komunalni sustav, imovinu, promet i zaštitu okoliša.“

**Članak 4.**

Opis poslova radnog mjesta mijenja se i glasi: Upravlja radom Odjela, osigurava mu učinkovitost rada te provođenje obveza utvrđenih zakonom, ostalim propisima i aktima tijela Grada Delnice, Gradonačelnici predlaže smjernice, planove i akte, te joj podnosi izvješća o radu iz nadležnosti Odjela (50%), Koordinira rad Odjela sa drugim upravnim tijelima Grada, državnim tijelima i ustanovama, jedinicama lokalne i područne (regionalne) samouprave i njihovim institucijama kao i mjesnim odborima te udrugama civilnog društva i građanima iz nadležnosti Odjela, vodi aktivnosti projektnih timova iz nadležnosti Odjela, koordinira rad komunalnih i trgovačkih društava iz nadležnosti Odjela. Predlaganje mjera i provedba aktivnosti za razvoj gospodarskih i turističkih potencijala Grada, praćenja rada i poslovanja poduzeća čiji je Grad osnivač i predlaganje mjera za njihovo racionalno i efikasno poslovanje (15%), Pravni i drugi stručni poslovi u svezi sređivanja zemljišno-knjižnog stanja gradske imovine, uključivši poslove pravnog zastupanja u jednostavnijim imovinsko-pravnim postupcima pred nadležnim tijelima (15%), Poslovi iz oblasti zaštite na radu, u vezi zaštite potrošača, poslovi vezani uz izradu prijedloga općih akata vezanih uz komunalni red kao i način obavljanja komunalnih djelatnosti (10%) i Prati propise i stručnu literaturu iz nadležnosti Odjela te sudjeluje u raznim vidovima edukacija (10%).

**Članak 5.**

Opis standardnog mjerila potrebnog stručnog znanja mijenja se i glasi: „Magistar struke ili stručni specijalist građevinskog ili drugog tehničkog smjera, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje upravnim tijelom.“

**Članak 6.**

Ova Odluka stupa na snagu osmoga dana od dana objave u „Službenim novinama Grada Delnica“.

KLASA: 023-01/21-01/09

URBROJ: 2170-6-5-4-24-18

Delnice, 18. siječnja 2024. godine

Gradonačelnica Grada Delnica

Katarina Mihelčić, dipl.ing.agr., v.r.